*Pranešimas žiniasklaidai*

*2023 m. balandžio 20**d., Vilnius*

**Pradedamas statyti mažaaukščių gyvenamųjų namų gyvenvietės Pilaitėje „Vyšnios“ II etapas**

**NT plėtros bendrovė „Omberg group“ gavo statybų leidimą mažaaukščių daugiabučių projekto „Vyšnios“ antrojo etapo statyboms. Planuojamuose statyti keturiuose naujuose pastatuose bus įrengta 180 A++ energinės klasės butų ir komercinės patalpos.**

„Vyšnių“ projekto pirmasis etapas, kurį užbaigti ketinama dar šiais metais, yra vienas populiariausių projektų Vilniaus Pilaitės mikrorajone. Pasak „Omberg group“ vadovės Dalios Andrulionienės, projekto populiarumą lėmė ne tik jaunoms šeimoms aktualios paties būsto ypatybės, bet ir galimybė gyventi būsimame parke.

„Didžiuojamės pirmojo „Vyšnių“ etapo sėkme ir tikimės, kad antrasis viršys visus mūsų ir būsimų naujakurių lūkesčius. Naujame „Vyšnių“ projekte bus pastatyta dar 180 energetiškai efektyvių būstų. A++ energinė klasė reiškia kelis kartus mažesnes šildymo sąskaitas, o abiejuose projekto etapuose dalis naujakurių turės galimybę naudotis mūsų padovanota nuosavos nutolusios saulės elektrinės dalimi. Todėl būsimi šio projekto gyventojai žengs tvirtą žingsnį tvaresnio gyvenimo link“, – pasakoja D. Andrulionienė.

Norintys gyventi tvariau ir naujų namų besidairantys gyventojai, įsigydami A++ energetinio naudingumo klasės būstą, gali pasinaudoti žaliuoju būsto kreditu, teikiamu palankesnėmis sąlygomis.

**Namai nuosavame vyšnių sode**

„Vyšnių“ gyvenvietė kuriama kaip vaismedžių sodas. Todėl projekto sklype esanti didžiausia Vilniuje – net 3 ha ploto – privati rekreacinė zona su žaidimų aikštelėmis, pasivaikščiojimų takais ir poilsio zonomis bus apsodinta vyšnių medžiais.

„Dažnas šiuolaikinis būsto pirkėjas vertina aplink namus esančias žaliąsias zonas, tačiau nenori kraustytis į užmiestį. Todėl mes siekėme sukurti tokią erdvę, kurioje tam, kad pabuvotum gamtos prieglobstyje, užtektų išeiti į kiemą. Taip pat, norėdami sukurti kuo jaukesnę aplinką, nusprendėme įrengti požemines automobilių stovėjimo aikšteles, kurios neabejotinai yra vienas iš svarbesnių šio projekto privalumų. Nors toks modelis reikalauja daugiau investicijų, tačiau taip gyvenamųjų namų kiemus galėsime geriau pritaikyti naujakurių poreikiams“, – teigia „Omberg group“ vadovė.

Kuriant „Vyšnių“ gyvenvietę, daug dėmesio skiriama ir patogiai gyvenvietės infrastruktūrai. Aplink projektą bus išasfaltuotos gatvės, nutiesti dviračių takai, įrengti šaligatviai su apšvietimu.

„Taip pat gyvenamųjų pastatų pirmuosiuose aukštuose bus įkurtos parduodamos komercinės paskirties patalpos, kuriose veiks ir patiems gyventojams aktualias kasdienes paslaugas siūlantys verslai“, – sako NT plėtros bendrovės vadovė.

Projekto „Vyšnios“ antrojo etapo 85 proc. baigtumą planuojama pasiekti šių metų rudenį, o 100 proc. baigtumą – kitų metų vasarą. Iš viso projekte numatomi 5 statybų etapai, kuriuose iškils daugiau nei 14 pastatų su 650 naujų butų.

**Apie „Omberg group“**

„Omberg group“ yra viena iš didžiausių NT plėtros bendrovių Lietuvoje. Šiuo metu, bendradarbiaudama su atvirojo tipo informuotiems investuotojams skirtu investiciniu fondu UAB „Šiaurės Europos investicinis fondas“ ir uždarojo tipo informuotiems investuotojams skirtu investiciniu fondu „North Europe Real Estate Development Fund“, „Omberg group“ sostinėje plėtoja daugiabučių projektus „Skylum“ ir „Vyšnios“.

**Daugiau informacijos:**

Simona Survilaitė  
co:agency projektų vadovė

+370 685 25281

simona.s@coagency.lt